ai4bharat/Pralekha huggingface dataset:
भारतीय प्रतिस्पर्धा आयोग
श्री राव इंदरजीत सिंह कल कंपनी कार्य मंत्रालय के आजादी का अमृत महोत्सव समारोहों के तहत प्रतिस्पर्धा कानून पर राष्ट्रीय सम्मेलन का उद्घाटन करेंगे
भारतीय प्रतिस्पर्धा आयोग  कल नई दिल्ली में कंपनी कार्य मंत्रालय के आजादी का अमृत महोत्सव  के प्रतिष्ठित सप्ताह समारोहों के तहत प्रतिस्पर्धा कानून पर एक राष्ट्रीय सम्मेलन का आयोजन करेगा।
केंद्रीय सांख्यिकी एवं कार्यक्रम कार्यान्वयन राज्य मंत्री , नियोजन एवं कंपनी कार्य राज्य मंत्री श्री राव इंदरजीत सिंह मुख्य अतिथि के रूप में उद्घाटन भाषण देंगे।
श्री सिंह सीसीआई, क्षेत्रीय भाषाओं में एडवोकेसी बुकलेट तथा सीसीआई की एक त्रैमासिक के एक विशेष न्यूजलेटर की यात्रा पर एक फिल्म जारी करेंगे तथा निबंध एवं क्विज प्रतियोगिता के विजेताओं को सम्मानित करेंगे।
एमसीए के सचिव श्री राजेश वर्मा विशेष भाषण देंगे तथा सीसीआई के अध्यक्ष श्री अशोक कुमार गुप्ता सीसीआई द्वारा की गई विभिन्न पहलों के बारे में बताएंगे।
सम्मेलन में ‘ इमर्जिंग इश्यूज इन एंटीट्रस्ट इंफोर्समेंट ‘ तथा ‘ इमर्जिंग इश्यूज इन रेगुलेशन ऑफ कांबिनेशंस ‘ पर दो तकनीकी सत्र भी शामिल होंगे जिनमें विभिन्न सेक्टरों का प्रतिनिधित्व होगा। ‘ इमर्जिंग इश्यूज इन एंटीट्रस्ट इंफोर्समेंट ‘ पर सत्र की अध्यक्षता सीसीआई की सदस्य डॉ. संगीता वर्मा करेंगी। सीएनबीसी टीवी18 की संपादक सुश्री निशा पोद्दार सत्र की मॉडरेटर होंगी।
‘ इमर्जिंग इश्यूज इन रेगुलेशन ऑफ कांबिनेशंस ‘ पर की अध्यक्षता सीसीआई के सदस्य श्री भगवंत सिंह बिश्नोई करेंगे जबकि द इकोनोमिक टाइम्स के रेसीडेंट एडिटर श्री अरिजित बर्मन इसे मॉडरेट करेंगे।
एकेएम समारोहों का उद्घाटन प्रधानमंत्री श्री नरेन्द्र मोदी द्वारा 12 मार्च 2021 को किया गया था तथा यह अगस्त 2022 में भारत की स्वतंत्रता की 75वें वर्षगांठ की उलटी गिनती का प्रतीक है। एकेएम समारोहों के अगस्त 2023 तक आयोजित किए जाने की योजना है।
कर्यक्रम के विवरण के लिए यहां क्लिक करें :
एमजी/एमए/एसकेजे
(Visitor Counter : 264
प्रधानमंत्री कार्यालय
प्रधानमंत्री और मोजाम्बिक के राष्ट्रपति फिलिप जैसिन्टो न्यूसी के बीच टेलीफोन पर बातचीत
प्रधानमंत्री नरेन्द्र मोदी ने आज मोजाम्बिक के राष्ट्रपति महामहिम फ़िलिप जैसिंटो न्यूसी से फोन पर बात की।
दोनों नेताओं ने अपने-अपने देश में कोविड-19 महामारी से लगातार उत्पन्न चुनौतियों के बारे में चर्चा की। प्रधानमंत्री ने कहा कि भारत आवश्यक दवाओं और उपकरणों का प्रावधान करने सहित स्वास्थ्य संकट के दौरान मोजाम्बिक के प्रयासों में सहयोग करने का इच्छुक है। राष्ट्रपति न्यूसी ने स्वास्थ्य सेवा और दवा आपूर्ति के क्षेत्र में दोनों देशों के बीच घनिष्ठ सहयोग की सराहना की।
दोनों नेताओं ने मोजाम्बिक में भारतीय निवेश और विकास परियोजनाओं सहित अन्य महत्वपूर्ण विषयों पर विचार-विमर्श किया। प्रधानमंत्री ने मोजाम्बिक के कोयला और प्राकृतिक गैस क्षेत्रों के लिए भारतीय कंपनियों द्वारा की गई बड़ी प्रतिबद्धताओं को ध्यान में रखते हुए, अफ्रीका के साथ भारत की समग्र साझेदारी के एक महत्वपूर्ण स्तंभ के रूप में मोजाम्बिक को मान्यता दी।
दोनों नेताओं ने रक्षा और सुरक्षा में बढ़ते द्विपक्षीय सहयोग के बारे में संतोष व्यक्त किया। प्रधानमंत्री ने उत्तरी मोजाम्बिक में आतंकवाद की घटनाओं के बारे में राष्ट्रपति न्यूसी की चिंता को साझा किया और मोजाम्बिक की पुलिस और सुरक्षा बलों के क्षमता निर्माण के जरिये हर संभव समर्थन की पेशकश की।
प्रधानमंत्री ने मोजाम्बिक में भारतीय और भारतीय मूल के समुदाय की हिफाजत और सुरक्षा सुनिश्चित करने के लिए मोजाम्बिक अधिकारियों द्वारा किए जा रहे प्रयासों के लिए अपना विशेष धन्यवाद व्यक्त किया।
दोनों नेताओं ने इस बात पर सहमति जताई कि दोनों देशों के अधिकारी वर्तमान महामारी के दौरान सहयोग और समर्थन के अन्य तरीकों का पता लगाने के लिए संपर्क में रहेंगे।
PIB Headquarters
कोविड-19 पर पीआईबी का बुलेटिन
- राष्ट्रव्यापी टीकाकरण अभियान के तहत टीके की अब तक 168.47 करोड़ से अधिक खुराक दी जा चुकी हैं
- भारत में फिलहाल 14,35,569 सक्रिय मामले
- सक्रिय मामले वर्तमान में 3.42 प्रतिशत
- संक्रमण से मुक्त होने की दर 95.39 प्रतिशत
- बीते 24 घंटे में 2,46,674 मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 4,00,17,088 हुई
- बीते 24 घंटे में देश में 1,49,394 नये मामले दर्ज किये गए
- दैनिक पॉजिटिविटी दर 9.27 प्रतिशत
- साप्ताहिक पॉजिटिविटी दर 12.03 प्रतिशत
- अब तक कुल 73.58 करोड़ जांच की गयी; बीते 24 घंटे में 16,11,666 जांच की गई
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
प्रधानमंत्री कार्यालय
प्रधानमंत्री ने 'विश्व पृथ्वी दिवस' के अवसर पर टीएमपीके द्वारा आयोजित 100,000 वृक्षारोपण के कार्यक्रम की सराहना की
प्रधानमंत्री श्री नरेन्द्र मोदी ने 'विश्व पृथ्वी दिवस' के अवसर पर टकम मिसिंग पोरिन केबांग  द्वारा आयोजित 100,000 वृक्षारोपण के कार्यक्रम की प्रशंसा की है।
लखीमपुर  के लोकसभा सदस्य श्री प्रदान बरुआ के ट्वीट के जवाब में प्रधानमंत्री ने ट्वीट किया;
"सतत विकास को बढ़ावा का एक अच्छा प्रयास।"
प्रधानमंत्री कार्यालय
धम्मचक्र प्रवर्तन दिवस और आषाढ़ पूर्णिमा के कार्यक्रम के लिए प्रधानमंत्री के संदेश का मूल पाठ
नमो बुद्धाय!
नमो गुरुभ्यो !
आदरणीय राष्ट्रपति जी,
अन्य अतिथिगण,
देवियों और सज्जनों !
आप सभी को धम्मचक्र प्रवर्तन दिवस और आषाढ़ पूर्णिमा की बहुत-बहुत शुभकामनाएं। आज हम गुरु-पूर्णिमा भी मनाते हैं, और आज के ही दिन भगवान बुद्ध ने बुद्धत्व की प्राप्ति के बाद अपना पहला ज्ञान संसार को दिया था। हमारे यहाँ कहा गया है, जहां ज्ञान है वहीं पूर्णता है, वहीं पूर्णिमा है। और जब उपदेश करने वाले स्वयं बुद्ध हों, तो स्वाभाविक है कि ये ज्ञान संसार के कल्याण का पर्याय बन जाता है। त्याग और तितिक्षा से तपे बुद्ध जब बोलते हैं तो केवल शब्द ही नहीं निकलते,बल्कि धम्मचक्र का प्रवर्तन होता है। इसीलिए, तब उन्होंने केवल पाँच शिष्यों को उपदेश दिया था, लेकिन आज पूरी दुनिया में उन शब्दों के अनुयायी हैं, बुद्ध में आस्था रखने वाले लोग हैं।
साथियों,
सारनाथ में भगवान बुद्ध ने पूरे जीवन का, पूरे ज्ञान का सूत्र हमें बताया था। उन्होंने दुःख के बारे में बताया, दुःख के कारण के बारे में बताया, ये आश्वासन दिया कि दुःखों से जीता जा सकता है, और इस जीत का रास्ता भी बताया। भगवान बुद्ध ने हमें जीवन के लिए अष्टांग सूत्र, आठ मंत्र दिये। सम्मादिट्ठी, सम्मा-संकप्पो, सम्मावाचा, सम्मा-कम्मन्तो, सम्मा-आजीवो, सम्मा-वायामो, सम्मासति, और सम्मा-समाधि। यानी कि, सम्यक दृष्टि, सम्यक संकल्प, सम्यक वाणी, सम्यक कर्म, सम्यक आजीविका, सम्यक प्रयास, सम्यक मन, सम्यक समाधि यानी मन की एकाग्रता। मन, वाणी और संकल्प में, हमारे कर्मों और प्रयासों में अगर ये संतुलन है तो हम दुःखों से निकलकर प्रगति और सुख को हासिल कर सकते हैं। यही संतुलन हमें अच्छे समय में हमें लोककल्याण की प्रेरणा देता है, और मुश्किल में धैर्य रखने की ताकत देता है।
साथियों,
आज कोरोना महामारी के रूप में मानवता के सामने वैसा ही संकट है जब भगवान बुद्ध हमारे लिए और भी प्रासंगिक हो जाते हैं। बुद्ध के मार्ग पर चलकर ही बड़ी से बड़ी चुनौती का सामना हम कैसे कर सकते हैं,
भारत ने ये करके दिखाया है। बुद्ध के सम्यक विचार को लेकर आज दुनिया के देश भी एक दूसरे का हाथ थाम रहे हैं, एक दूसरे की ताकत बन रहे हैं। इस दिशा में 'इंटरनेशनल बुद्धिष्ट कनफेडरेशन' का 'केयर विथ प्रेयर इनिशिएटिव' ये भी बहुत प्रशंसनीय है।
साथियों,
धम्मपद कहता है-
न ही वेरेन वेरानि,
सम्मन्तीध कुदाचनम्।
अवेरेन च सम्मन्ति,
एस धम्मो सनन्ततो॥
अर्थात, वैर से वैर शांत नहीं होता। बल्कि वैर अवैर से, बड़े मन से, प्रेम से शांत होता है। त्रासदी के समय में दुनिया ने प्रेम की, सौहार्द की इस शक्ति को महसूस किया है। बुद्ध का ये ज्ञान, मानवता का ये अनुभव जैसे जैसे समृद्ध होगा, विश्व सफलता और समृद्धि की नई ऊंचाइयों को छूएगा।
इसी कामना के साथ एक बार फिर आप सभी को बहुत-बहुत बधाई। आप स्वस्थ रहें और मानवता की सेवा करते रहें!
धन्यवाद।
वाणिज्य एवं उद्योग मंत्रालय
हम 2025 तक 10 बिलियन डॉलर से अधिक के चमड़ा निर्यात लक्ष्य की उम्मीद कर सकते हैं - श्री गोयल
‘‘केवल कोल्हापुरी चप्पल ही 1 बिलियन डॉलर का निर्यात लक्ष्य अर्जित कर सकती है ‘‘: श्री गोयल
भारत के चमड़ा उद्योग को विश्व में पहला स्थान बनाने की आकांक्षा करनी चाहिए: श्री पीयूष गोयल
श्री गोयल ने 'मेड इन इंडिया' ब्रांड को उत्कृष्टता का हॉलमार्क बनाने के लिए भारत के चमड़ा उद्योग को अपनी ‘प्रतिस्पर्धी और तुलनात्मक स्थिति' का लाभ उठाने को प्रोत्साहित किया
श्री पीयूष गोयल एवं राज्य मंत्री श्रीमती अनुप्रिया पटेल ने वर्ष 2019-20 और वर्ष 2020-21 के लिए सीएलई राष्ट्रीय निर्यात पुरस्कार प्रदान किए
केंद्रीय वाणिज्य एवं उद्योग, उपभोक्ता मामले, खाद्य एवं सार्वजनिक वितरण एवं कपड़ा मंत्री श्री पीयूष गोयल ने कहा है कि भारत के चमड़ा उद्योग को विश्व में पहला स्थान बनाने की आकांक्षा करनी चाहिए। आज यहां चमड़ा निर्यात परिषद  के राष्ट्रीय निर्यात उत्कृष्टता पुरस्कार प्रस्तुति समारोह को संबोधित करते हुए उन्होंने कहा कि हम पहले ही दुनिया में दूसरे सबसे बड़े चमड़ा उद्योग हैं।
श्री गोयल ने कहा, ‘मैं इस बात से बहुत, बहुत अधिक संतुष्ट हूं कि आप 2025 तक कम से कम 10 बिलियन डॉलर तक बढ़ने की आकांक्षा कर रहे हैं, हालांकि अभी भी यह आपको केवल 15-17 प्रतिशत की वृद्धि दर ही प्रदान कर रहा है। जबकि आप सबकी क्षमता पर गौर करने के बाद... मैं समझता हूं कि हम और भी अधिक महत्वाकांक्षी लक्ष्य निर्धारित कर सकते हैं। उन्होंने यह भी कहा कि केवल कोल्हापुरी चप्पल ही 1 बिलियन डॉलर का निर्यात लक्ष्य अर्जित कर सकती है।
श्री गोयल ने चमड़ा उद्योग से आत्मनिर्भर बनने और नई स्कीमों को आरंभ करने, सब्सिडी दरों पर भूमि उपलब्ध कराने, पीएलआई प्रदान करने के लिए सरकार की प्रतीक्षा न करने की अपील की। उन्होंने कहा, 'मेरा मानना है कि ये सभी चीजें आपकी प्रगति को बाधित करेंगी।'
उन्होंने आश्वासन दिया कि सरकार चमड़ा क्लस्टरों के काफी निकट बीआईएस मानक प्रयोगशालाओं को स्थापित कर चमड़ा उद्योग को उसका लक्ष्य अर्जित करने में सहायता करेगी।
श्री गोयल ने कहा, ‘आपका उद्योग नवोन्मेषण, उच्च गुणवत्ता, डिजाइन, निर्यात में अच्छा सम्मान, विश्व बाजारों में अग्रणी रहा है।'
श्री गोयल ने कहा कि भारत का चमड़ा उद्योग शेष दुनिया की तुलना में ‘प्रतिस्पर्धी और तुलनात्मक लाभ वाला रहा है और उसका लक्ष्य 'मेड इन इंडिया' ब्रांड को उत्कृष्टता का हॉलमार्क बनाना है।
उन्होंने कहा, ‘मैं समझता हूं कि बहुत सारे  उत्पाद भारत में बनते हैं लेकिन वे दुनिया भर में इनमें से कुछ कंपनियों की ब्रांडिंग प्रक्रियाओं द्वारा उच्च मार्क-अप्स को बेचे जाते हैं।'
उपस्थित जनसमूह को संबोधित करते हुए, केंद्रीय वाणिज्य एवं उद्योग राज्य मंत्री श्रीमती अनुप्रिया पटेल ने चमड़ा उद्योग को उनके नवोन्मेषण के प्रयासों में सरकार से मदद का भरोसा दिलाया।
इस अवसर पर दोनों मंत्रियों ने वर्ष 2019-20 और वर्ष 2020-21 लिए राष्ट्रीय निर्यात पुरस्कार प्रदान किए।
श्रम और रोजगार मंत्रालय
ईपीएफओ ने 1 अप्रैल, 2020 के बाद से 52.62 लाख ग्राहकों के केवाईसी अपडेट किए
कोविड-19 महामारी के मद्देनज़र ऑनलाइन सेवाएं पहले से ज्यादा महत्वपूर्ण हो गई हैं, ऐसे में उनकी उपलब्धता और पहुंच को बढ़ाने के लिए ईपीएफओ ने अप्रैल और मई 2020 के महीनों में अपने 52.62 लाख ग्राहकों के 'अपने ग्राहक को जानो'  आंकड़ों को अपडेट किया है। इसमें 39.97 लाख ग्राहकों के लिए आधार जुड़ाव, 9.87 लाख ग्राहकों के लिए मोबाइल जुड़ाव  और 11.11 लाख ग्राहकों के लिए बैंक खाता जुड़ाव शामिल है। केवाईसी एक बार की ऐसी प्रक्रिया है जो केवाईसी विवरण के साथ यूनिवर्सल अकाउंट नंबर  को जोड़ने के माध्यम से ग्राहकों की पहचान के सत्यापन में मदद करती है।
इसके अलावा, केवाईसी सीडिंग को इतने बड़े पैमाने पर सक्षम बनाने के लिए, ईपीएफओ ने लॉकडाउन के दौरान भी ग्राहकों के विवरण को सुधारने की व्यापक गतिविधि चलाई है। इसके नतीजतन पिछले दो महीनों में 4.81 लाख नाम सुधार, 2.01 लाख जन्मतिथि सुधार और 3.70 लाख आधार संख्या सुधार हुए हैं।
इस दौरान, एक तरफ तो लॉकडाउन के दौरान कार्यालय में सोशल डिस्टेंसिंग को बनाए रखते हुए अपने कर्मचारियों की सुरक्षा को सुनिश्चित करने और दूसरी तरफ ग्राहकों के लिए केवाईसी अपडेशन की सुविधा को सरल बनाने की आवश्यकता के बीच संतुलित बैठाने के लिए ईपीएफओ ने वर्क फ्रॉम होम यानी घर से काम और केवाईसी उन्नयन की प्रक्रिया का सरलीकरण करने की दोहरी रणनीति को अपनाया। घर से काम करने वाले कर्मचारियों को केवाईसी को अपडेट करने और विवरणों को सुधारने का काम सौंपा गया था, जिससे पेंडेंसी लगभग दिन-प्रतिदिन के आधार पर कम हो गई। आधार सीडिंग के लिए नियोक्ताओं पर निर्भरता को दूर करने और तीन साल तक के फर्क के लिए जन्म की तारीख के प्रमाण के रूप में आधार को स्वीकार करने जैसे प्रक्रियाओं में प्रमुख सरलीकरणों ने इस पूरी प्रक्रिया को तेज कर दिया है।
केवाईसी अपडेशन एक सदस्य को सदस्य पोर्टल के माध्यम से ऑनलाइन सेवाओं का लाभ उठाने में सक्षम बनाता है। इसके जरिए कोई सदस्य प्रधानमंत्री गरीब कल्याण योजना  के तहत हाल ही में शुरू की गई कोविड-19 अग्रिम सहायता सहित अंतिम निकासी और अग्रिम भुगतान के लिए ऑनलाइन आवेदन कर सकता है। यह नौकरियां बदलने पर पीएफ खाते के परेशानी मुक्त ऑनलाइन हस्तांतरण की सुविधा प्रदान करता है। केवाईसी का अनुपालन करने वाला कोई भी सदस्य डेस्कटॉप या उमंग ऐप के माध्यम से सभी ऑनलाइन सेवाओं का लाभ उठा सकता है।
कोविड प्रतिबंधों के कारण लगाए गए अवरोधों के बावजूद, ईपीएफओ ऑनलाइन माध्यम अपनाकर अपनी सेवाओं को अपने सदस्यों के द्वार तक ले जाने के लिए प्रतिबद्ध है। इसने दावा निपटारा, ईपीएफ एडवांस, पीएफ ट्रांसफर और पेंशन प्रोसेसिंग के लिए लगने वाले समय में कटौती करके, ईपीएफओ को मात्रात्मक और गुणात्मक दोनों रूप से सुधार करने में मदद की थी।
प्रधानमंत्री कार्यालय
चीन रवाना होने से पहले प्रधानमंत्री का वक्तव्य
प्रधानमंत्री श्री नरेन्द्र मोदी 27-28 अप्रैल, 2018 को वूहान, चीन की यात्रा करेंगे। चीन रवाना होने से पहले प्रधानमंत्री ने निम्नलिखित वक्तव्य दिया :
‘मैं चीन के राष्ट्रपति शी जिनपिंग के साथ अनौपचारिक शिखर बैठक के लिए 27-28 अप्रैल, 2018 को वूहान, चीन की यात्रा पर जा रहा हूं।
राष्ट्रपति शी और मैं द्विपक्षीय और वैश्विक महत्व के अनेक मुद्दों पर विचारों का आदान-प्रदान करेंगे। हम राष्ट्रीय विकास के लिए हमारी दूरदर्शिता और प्राथमिकताओं, खासतौर से वर्तमान और भविष्य की अंतर्राष्ट्रीय स्थिति के बारे में बातचीत करेंगे।
हम रणनीतिक और दीर्घकालिक संदर्भ में भारत-चीन के संबंधों की प्रगति की भी समीक्षा करेंगे।’
रेल मंत्रालय
कोविड-19 से उत्पन्न चुनौतियों के बावजूद आवश्यक वस्तुओं और ऊर्जा तथा अवसंरचना क्षेत्र से जुड़ी चीजों की ढुलाई के लिए भारतीय रेल के मालवहन गलियारे पूरी क्षमता के साथ कर रहे काम
3 दिनों में, 7195 वैगन खाद्यान्न, 64567 वैगन कोयले, 3314 वैगन इस्पात और 3838 वैगन पेट्रोलियम उत्पादों का परिवहन किया
पिछले तीन दिनों में 143458 वैगनों में माल का लदान किया गया
भारतीय रेल कोविड-19 के कारण राष्ट्रव्यापी लॉक डाउन के दौरान अपनी माल परिवहन सेवाओं के माध्यम से आवश्यक वस्तुओं की उपलब्धता सुनिश्चित करने का प्रयास जारी रखे हुए है।
कोविड के कारण हुए लॉकडाउन के बावजूद, नागरिकों के लिए आवश्यक वस्तुओं तथा ऊर्जा और बुनियादी ढाँचा क्षेत्र के लिए महत्वपूर्ण वस्तुओं की समय पर आपूर्ति सुनिश्चित करने के लिए, भारतीय रेल ने अपने मालवहन गलियारों को पूरी तरह संचालित रखा है। इस तरह वह इन दोनो घरेलू क्षेत्रों के साथ ही उद्योगों की जरूरतों को भी पूरा करने में सफल रही है।
पिछले 3 दिनों के दौरान भारतीय रेल ने 7195 वैगन खाद्यान्न, 64567 वैगन कोयला, 3314 वैगन इस्पात, और 3838 वैगन पेट्रोलियम उत्पादों की आपूर्ति की है। इस अवधि में कुल 143458 वैगनों में माल ढुलाई हुई।
30 मार्च 2020 को कुल 726 रेक / 37526 वैगनों का लदान किया गया, जिसमें से 466 रेक / 25617 वैगनों के जरिए आवश्यक वस्तुओं  51 रेक / 2252 वैगनों के जरिए खाद्यान्न, 6 रेक / 252 वैगनों के जरिए चीनी, 8 वैगनों के जरिए नमक, 2 रेक / 63 वैगनों के जरिए फलों और सब्जियों, 376 रेक / 21628 वैगनों के जरिए कोयले और 31 रेक / 1414 के जरिए पेट्रोलियम उत्पादों की ढुलाई कीगई ।ढुलाई की अन्य महत्वपूर्ण वस्तुओं में, 19 रेक / 840 वैगन इस्पाल और 18 रेक / 802 वैगन उर्वरक शामिल थे।
31 मार्च 2020 को, कुल 1005 रेक / 51755 वैगनों में सामान लादा गया। जिसमें से 598 रेक / 33265 वैगनों में आवश्यक वस्तुओं का लदान किया गया, जिसमें से , 59 रेक / 2600 वैगनों में खाद्यान्न, 7 रेक / 293 वैगनों में चीनी, 2 रेक / 84 वैगनों में नमक, 2 रेक / 84 वैगनों में फल और सब्जियां, 500 रेक / 28861 वैगनों में कोयला और 28 रेक / 1292 वैगनों में पेट्रोलियम उत्पादों का लदान किया गया। लदान वाली अन्य महत्वपूर्ण वस्तुओं में 40 रेक / 1789 वैगन इस्पात और 31 रेक / 1287 वैगन उर्वरक शामिल थे।
01 अप्रैल 2020 को, कुल 1005 रेक / 51755 वैगनों में सामान लादा गया। जिसमें से 328 रेक / 17805 वैगनों में आवश्यक वस्तुएं का लदान किया गयाए जिसमें54 रेक / 2343 वैगनों में खाद्यान्न, 5रेक / 210 वैगनों में चीनी, 1 रेक / 42 वैगनों में फल और सब्जियां, 244 रेक / 14078 वैगनों में कोयला और 24 रेक / 1132 वैगनों में पेट्रोलियम उत्पादों का लदान किया गया। लदान वाली अन्य महत्वपूर्ण वस्तुओं में 16 रेक / 761 वैगन इस्पात और 17 रेक / 761 वैगन उर्वरक शामिल थे।
माल के लदान और उन्हें उतारे जाने के दौरान कई टर्मिनलों पर रेलवे को जिन मुश्किलों का सामना करना पडता था उन सबका प्रभावी तरीके से समाधान किया जा रहा है।
परिचालन संबंधी किसी भी तरह की समस्या से निबटने के लिए भारतीय रेल, गृह मंत्रालय के साथ मिलकर राज्य सरकारों के साथ संपर्क बनाए हुए है।
स्वास्थ्य एवं परिवार कल्याण मंत्रालय
कोविड-19 टीकाकरण से जुड़ी नवीनतम जानकारी
राज्यों/केंद्रशासित क्षेत्रों को टीके की 25 करोड़ से अधिक खुराक प्रदान की गयी
राज्यों/केंद्रशासित प्रदेशों के पास अब भी टीके की 1.33 करोड़ से अधिक खुराक उपलब्ध हैं
राष्ट्रव्यापी टीकाकरण अभियान के तहत भारत सरकार राज्यों और केंद्रशासित क्षेत्रों को निशुल्क कोविड टीके उपलब्ध कराकर उनकी मदद कर रही है। भारत सरकार राज्यों/केंद्रशासित क्षेत्रों को टीकों की सीधी खरीद की सुविधा भी प्रदान कर रही है। जांच, बीमारी का पता लगाने, उपचार और कोविड उपयुक्त व्यवहार के साथ-साथ महामारी की रोकथाम और प्रबंधन के लिए टीकाकरण भारत सरकार की व्यापक रणनीति का एक अभिन्न स्तंभ है।
कोविड-19 टीकाकरण की तीसरे चरण की उदारीकृत और त्वरित रणनीति का कार्यान्वयन एक मई 2021 से शुरू हो गया है।
रणनीति के तहत, हर महीने केंद्रीय औषधि प्रयोगशाला  द्वारा मंजूरी प्राप्त किसी भी निर्माता के टीकों की 50% खुराक भारत सरकार द्वारा खरीदी जाएगी। भारत सरकार ये खुराक राज्य सरकारों को पूरी तरह से निशुल्क उपलब्ध कराना जारी रखेगी जैसा कि पहले किया जा रहा था।
भारत सरकार ने अब तक राज्यों/केंद्रशासित क्षेत्रों को कोविड टीके की 25 करोड़ से अधिक खुराक  मुफ्त श्रेणी और राज्यों द्वारा सीधी खरीद की श्रेणी के माध्यम से प्रदान की है। इसमें से कुल खपत  23,74,21,808 खुराक  है।
राज्यों/केंद्रशासित प्रदेशों के पास अब भी टीके की 1.33 करोड़ से ज्यादा  खुराक उपलब्ध हैं जिन्हें दिया जाना बाकी है।
इसके अलावा टीके की तीन लाख से ज्यादा  से ज्यादा खुराक प्रक्रियारत हैं और अगले तीन दिनों में राज्यों/केंद्रशासित क्षेत्रों को प्रदान कर दी जाएंगी।
एमजी/एएम/पीके
(Visitor Counter : 230
रक्षा मंत्रालय
आईएनएस दिल्ली की श्रीलंका के कोलंबो की यात्रा
भारतीय नौसेना का पहला स्वदेशी मिसाइल विध्वंसक ‘आईएनएस दिल्ली’ 01 सितंबर 2023 को कोलंबो पहुँच गया।
इसके अलावा, मित्र देशों को गुणवत्तापूर्ण चिकित्सा आपूर्ति प्रदान करने के लिए भारत की 'आरोग्य मैत्री' पहल के एक हिस्से के रूप में, आईएनएस दिल्ली में गुणवत्तापूर्ण चिकित्सा सामग्री है। इसे भीष्म  इन-हाउस के तहत विकसित किया गया है।
जहाज की यात्रा का उद्देश्य दोनों देशों की नौसेना के आपसी संबंधों को मजबूत करना और भारत के भरोसेमंद पड़ोसी देशों के साथ संबंधों को मजबूत करना है। आईएनएस दिल्ली का चालक दल इंटरऑपरेबिलिटी बढ़ाने के लिए श्रीलंका नौसेना के कर्मियों के साथ निकटता से बातचीत करेगा और समुद्र तट की सफाई अभियान तथा योग सत्र के माध्यम से पर्यावरण और स्वास्थ्य जागरूकता पैदा करेगा। जहाज स्कूली बच्चों और अन्य स्थानीय पर्यटकों के लिए भी खुला रहेगा। भारतीय दल आईपीकेएफ स्मारक पर पुष्प अर्पित कर शहीदों को श्रद्धांजलि अर्पित करेगा।
आईएनएस दिल्ली को नवंबर 1997 में कमीशन किया गया था। वर्तमान में इसकी कमान कैप्टन अभिषेक कुमार के हाथों में है। जहाज का हाल ही में मिड-लाइफ अपग्रेड किया गया है और यह नवीनतम हथियारों और सेंसर से लैस है। यह जहाज सतह, वायु और पानी के नीचे डोमेन पर समुद्री संचालन के सभी पहलुओं को करने में सक्षम है ।
श्रम और रोजगार मंत्रालय
श्री भूपेंद्र यादव ने श्रम कल्याण की दिशा में एक समग्र दृष्टिकोण विकसित करने के लिए विभिन्न संगठनों के बीच अभिसरण एवं तालमेल के महत्व पर बल दिया
केंद्रीय श्रम एवं रोजगार तथा पर्यावरण, वन और जलवायु परिवर्तन मंत्री, श्री भूपेंद्र यादव ने श्रम और रोजगार मंत्रालय के अंतर्गत विभिन्न संगठनों के बीच अभिसरण के महत्व पर बल दिया।
वह 16 और 17 मई को वीवी गिरि राष्ट्रीय श्रम संस्थान, नोएडा में आयोजित दो दिवसीय कार्यक्रम के समापन सत्र की अध्यक्षता कर रहे थे।
श्री यादव ने कहा कि जमीनी स्तर पर मंत्रालय के सभी संगठनों के बीच तालमेल से देश में श्रमिकों के कल्याण की दिशा में समग्र दृष्टिकोण स्थापित करने में सहायता मिलेगी। “अभिसरण हेतु कार्य योजना” को विकसित करने के लिए आयोजित महत्वपूर्ण सत्र में श्रम एवं रोजगार मंत्रालय के संगठनों अर्थात् ईएसआईसी, ईपीएफओ, डीजीएलडब्ल्यू, सीएलसी, डीटीएनबीडब्ल्यूईडी, डीजीएफएएसएलआई, वीवीजीएनएलआई, डीजीएमएस, एलबी और डीजीई के 50 मध्यम स्तरीय प्रबंधन अधिकारियों ने हिस्सा लिया।
विस्तृत विचार-विमर्श होने के बाद, प्रतिभागियों ने एक कार्य योजना तैयार की गई, जिसे मंत्री के सामने प्रस्तुत किया गया। श्री यादव ने प्रतिभागियों के साथ बातचीत करते हुए, मंत्रालय के पहल और कार्य योजनाओं की सराहना की। मंत्री ने इस बात पर भी बल दिया कि इस प्रकार की बातचीत न केवल मुख्यालय में बल्कि क्षेत्रीय स्तर पर भी नियमित रूप से किया जाना चाहिए। उन्होंने कहा कि यह संपूर्ण सरकारी दृष्टिकोण की दिशा में एक महत्वपूर्ण कदम साबित होगा क्योंकि मंत्रालय के विभिन्न कार्यक्षेत्र एक साथ आएंगे और श्रमिकों के कल्याण के लिए एकीकृत रूप से काम करेंगे।
इस अवसर पर, सुश्री आरती आहूजा, सचिव श्रम एवं रोजगार मंत्रालय ने कहा कि इस प्रकार का साझा मंच श्रम, विशेष रूप से असंगठित श्रमिकों तक पहुंचने और कल्याणकारी योजनाओं के लाभों का अंतिम स्तर तक प्रदान करने के लिए बहुत उपयोगी साबित होगा।
फाइनेंस कमीशन
15वें वित्त आयोग ने जल शक्ति मंत्रालय के साथ बैठक की
15वें वित्त आयोग के अध्यक्ष श्री एन.के. सिंह की अध्यक्षता में आयोग के सदस्यों और वरिष्ठ अधिकारियों की जल शक्ति मंत्री श्री गजेन्द्र सिंह शेखावत के नेतृत्व वाले दल के साथ आज एक बैठक का आयोजन किया गया। जल शक्ति मंत्रालय ने वर्ष 2024 तक एक मिशन मोड में, विशेष रूप से जल जीवन मिशन के लिए धन की जरूरतों के बारे में अपना ब्यौरा प्रस्तुत किया।
प्रधानमंत्री श्री नरेन्द्र मोदी की अध्यक्षता में मार्च 2018 में हुई बैठक में यह निर्देश दिया गया था कि 15वें वित्त आयोग से यह अनुरोध किया जाए कि वह राज्यों को विशेष क्षेत्रों और स्वास्थ्य एवं स्वच्छता में हस्तक्षेपों के लिए कुछ विशेष राशि निर्धारित करने का निर्देश दे। अनुवर्ती कार्रवाई में आज जल शक्ति मंत्रालय ने अब तक की अपनी उपलब्धियों और अपनी जरूरतों के बारे में वित्त आयोग को जानकारी दी।
मंत्रालय के अनुसार जल जीवन मिशन  पूर्ववर्ती राष्ट्रीय ग्रामीण पेयजल कार्यक्रम  पहुंच से अलग है, क्योंकि इसमें परियोजना के नियोजन और कार्यान्वयन में ग्राम पंचायतों को शामिल किया जाता है। जेजेएम में वित्त पोषण परिणामों के अनुरूप है। अच्छा कार्य प्रदर्शन करने वाले राज्य को अधिक धन मिलता है, जबकि कमजोर प्रदर्शन करने वाले राज्यों का हिस्सा घट जाता है। इसके अलावा स्थिरता पर अधिक ध्यान केन्द्रित किया गया है और ओएंडएम के वित्त पोषण तथा प्रबंधन में सामुदायिक भागीदारी है। जल संरक्षण के लिए आईईसी पर जोर दिया गया है।
मंत्रालय ने अनुमान लगाया है शत-प्रतिशत पाइप जल आपूर्ति  की अनुमानित लागत 7.88 करोड़  है। मंत्रालय ने 15वें वित्त आयोग के माध्यम से जल स्वच्छता और साफ-सफाई वित्त पोषण की जरूरत पर जोर दिया है। जल संसाधन, नदी विकास और गंगा संरक्षण विभाग ने भी अपनी धन की जरूरतों के लिए आयोग के समक्ष अपनी प्रस्तुति दी है।
आयोग ने जल शक्ति मंत्री और उसके दल द्वारा पेश किए गए विवरण को नोट किया है तथा केन्द्र सरकार को भेजी जाने वाली अपनी रिपोर्ट में सभी सिफारिशों के बारे में ध्यानपूर्वक विचार करने का वायदा किया है।
भारतीय प्रतिस्पर्धा आयोग
सीसीआई ने हाउसिंग डेवलपमेंट फाइनेंस कॉरपोरेशन लिमिटेड द्वारा एचडीएफसी लाइफ इंश्योरेंस कंपनी लिमिटेड की अतिरिक्त शेयरधारिता के अधिग्रहण को मंजूरी दी
भारतीय प्रतिस्पर्धा आयोग  ने हाउसिंग डेवलपमेंट फाइनेंस कॉरपोरेशन लिमिटेड द्वारा एचडीएफसी लाइफ इंश्योरेंस कंपनी लिमिटेड की अतिरिक्त शेयरधारिता के अधिग्रहण से जुड़े प्रस्तावित संयोजन को मंजूरी दे दी है।
हाउसिंग डेवलपमेंट फाइनेंस कॉरपोरेशन लिमिटेड  कंपनी अधिनियम, 1956 के तहत निगमित एक सार्वजनिक लिमिटेड कंपनी है और इसके शेयर नेशनल स्टॉक एक्सचेंज ऑफ़ इंडिया लिमिटेड और बीएसई लिमिटेड में सूचीबद्ध हैं। यह एक आवास वित्त कंपनी है, जो राष्ट्रीय आवास बैंक और भारतीय रिजर्व बैंक के साथ पंजीकृत है और भारत में मुख्य रूप से व्यक्तियों, कॉरपोरेट और डेवलपर्स को आवासों, अपार्टमेंट और वाणिज्यिक संपत्तियों की खरीद, निर्माण, विकास और मरम्मत के लिए वित्त प्रदान करने का व्यवसाय करती है।
एचडीएफसी लाइफ इंश्योरेंस कंपनी लिमिटेड  एक जीवन बीमा कंपनी है, जो भारतीय बीमा नियामक और विकास प्राधिकरण के साथ पंजीकृत है। यह भागीदारी, गैर-भागीदारी और यूनिट आधारित बीमा पॉलिसियों समेत व्यक्तिगत और सामूहिक जीवन बीमा समाधानों की एक श्रृंखला पेश करती है। इसके उत्पाद पोर्टफोलियो में विभिन्न जीवन बीमा और निवेश उत्पाद जैसे सुरक्षा, पेंशन, बचत, निवेश और वार्षिक भुगतान आदि शामिल हैं।
प्रस्तावित संयोजन; एचडीएफसी लिमिटेड द्वारा एचडीएफसी लाइफ की कुछ अतिरिक्त शेयरधारिता के अधिग्रहण से संबंधित है, जो स्टॉक एक्सचेंजों  पर एक या एक से अधिक ऑन-मार्केट खरीद, जैसे एचडीएफसी लिमिटेड  के माध्यम से पूरा होगा और जीवित समामेलित इकाई यानि एचडीएफसी बैंक लिमिटेड   के पास भारतीय बैंकिंग कानूनों के अनुपालन के तहत एचडीएफसी लाइफ की 50% से अधिक हिस्सेदारी होगी।
सीसीआई का विस्तृत आदेश जल्द ही जारी किया जाएगा।
प्रधानमंत्री कार्यालय
प्रधानमंत्री ने कोरिया गणराज्य के राष्ट्रपति के साथ मुलाकात की
प्रधानमंत्री श्री नरेन्द्र मोदी ने जी-7 शिखर सम्मेलन के दौरान 20 मई 2023 को हिरोशिमा में कोरिया गणराज्य के राष्ट्रपति महामहिम श्री यून सुक येओल के साथ मुलाकात की।
दोनों नेताओं ने भारत - कोरिया गणराज्य की विशेष रणनीतिक साझेदारी की प्रगति की समीक्षा की और विशेष रूप से व्यापार और निवेश, उच्च प्रौद्योगिकी, आईटी हार्डवेयर विनिर्माण, रक्षा, सेमीकंडक्टर और संस्कृति के क्षेत्रों में द्विपक्षीय सहयोग को सुदृढ़ बनाने के तरीकों पर चर्चा की।
दोनों नेताओं ने दर्ज किया कि दोनों देश इस वर्ष राजनयिक संबंधों की स्थापना की 50वीं वर्षगांठ मना रहे हैं और उन्होंने अपने सहयोग को और अधिक बढ़ाने पर सहमति व्यक्त की।
राष्ट्रपति यून सुक येओल ने प्रधानमंत्री के जी-20 के नेतृत्व की सराहना की और अपना समर्थन जताया। प्रधानमंत्री ने इस वर्ष सितंबर में जी20 नेताओं के शिखर सम्मेलन के लिए राष्ट्रपति यून की भारत यात्रा की उम्मीद जताई।
प्रधानमंत्री ने कोरिया गणराज्य की हिंद-प्रशांत रणनीति और उसमें भारत के महत्व का स्वागत किया।
दोनों नेताओं ने क्षेत्रीय घटनाक्रमों पर विचारों का सकारात्मक आदान-प्रदान भी किया।